b'\n_START_ARTICLE_\nPala\xc4\x8da Comunale, Piacenza\n_START_SECTION_\nZgodovina in arhitektura\n_START_PARAGRAPH_\nPala\xc4\x8da je bila zgrajena od leta 1281 s sklepom Alberta Skota, regenta gibelinov, na obmo\xc4\x8dju, kjer je neko\xc4\x8d stal samostan San Bartolomeo in cerkev Santa Maria de Bigulis. Delo so vodili \xc5\xa1tirje arhitekti: Pietro da Cagnano, Negro De Negri, Gherardo Bellman in Pietro da Borghetto. _NEWLINE_Po prvem projektu, bi bila pala\xc4\x8da \xc5\xa1tirikotna, toda delo je bila ustavljena zaradi epidemije kuge. Zaradi gospodarske depresije je bil projekt prekinjen in kon\xc4\x8dana le severna stran pala\xc4\x8de. Rezultat je \xc5\xa1e vedno odli\xc4\x8den primer civilne arhitekture tistega \xc4\x8dasa v lombardni gotskem slogu. _NEWLINE_Stoji na veli\xc4\x8dastnih arkadah s koni\xc4\x8dastimi loki (s petimi na sprednji strani in tremi na ostalih straneh), prekrita z belim kamnom in rde\xc4\x8dim veronskim marmorjem, ki ustvarja mo\xc4\x8dan kontrast z vi\xc5\xa1jim nadstropjem v terakoti. V prvem nadstropju so zna\xc4\x8dilna velika okna z okroglimi loki, ki delujejo kot veliki okvirji s fino geometrijsko dekoracijo v opeki._NEWLINE_Na levi strani nad okni se nahaja dragocena marmorna rozeta. Na vrhu, po vsej fasadi je okvir s povezanimi koni\xc4\x8dastimi loki in vencem, nad tem pa velike tesno povezane gibelinske cine in vitki stolpi, od katerih ima sredinski, na glavni fasadi, zvon. Med \xc4\x8detrtim in petim oknom se nahaja v ni\xc5\xa1i, kopija kipa Matere bo\xc5\xbeje z otrokom, izvirnik se hrani v Mestnem muzeju v Piacenzi. Na hrbtni strani je dvori\xc5\xa1\xc4\x8de s kasnej\xc5\xa1imi dodatki zaprto, z bolj treznim slogom glavne fasade._NEWLINE_V notranjosti velika dvorana okra\xc5\xa1ena z ilustracijami, ki se je prvotno uporabljala za seje senata. Leta 1644 so tam uredili leseno gledali\xc5\xa1\xc4\x8de, ki ga je zasnoval Cristoforo Rangoni. Salon je danes namenjen kulturnim prireditvam, razstavam in institucionalnim sre\xc4\x8danjem. _NEWLINE_Med \xc5\xa1estnajstim in sedemnajstim stoletjem je zgradba do\xc5\xbeivela \xc5\xa1tevilne spremembe, vklju\xc4\x8dno z dodatkom balkona na strani, ki gleda na trg Piazza Cavalli. Te spremembe so se nato odpravile z restavratorskimi deli, ki so se zgodila ob koncu devetnajstega in v za\xc4\x8detku dvajsetega stoletja.'